
NEKILNOJAMOJO KULTŪROS PAVELDO OBJEKTŲ, ESANČIŲ KRETINGOS RAJONO SAVIVALDYBĖS TERITORIJOJE, IR KULTŪROS PAVELDO STATINIŲ, ESANČIŲ KULTŪROS PAVELDO VIETOVĖSE, IŠSAUGOJIMO DARBŲ DALINIO FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Nekilnojamojo kultūros paveldo objektų, esančių Kretingos rajono savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo tvarkos aprašas (toliau – Aprašas) reglamentuoja tvarką, pagal kurią iš Kretingos rajono savivaldybės (toliau – Savivaldybė) biudžeto lėšų iš dalies finansuojami nekilnojamojo kultūros paveldo objektų, esančių Savivaldybės teritorijoje, ir kultūros paveldo statinių, esančių kultūros paveldo vietovėse: Kretingos miesto istorinėje dalyje (unikalus kodas Kultūros vertybių registre 17091), Darbėnų miestelio istorinėje dalyje (unikalus kodas Kultūros vertybių registre 17076), Salantų miesto istorinėje dalyje 17104) išsaugojimo darbai, nustato finansavimo dydį, jo skyrimo ir panaudojimo tvarką bei reglamentuoja paraiškų vertinimo, atrankos kriterijų nustatymo ir lėšų panaudojimo kontrolę.
2. Tikslas ir uždaviniai – skatinti kultūros paveldo objektų ir kultūros paveldo statinių valdytojus prižiūrėti objektus, pagerinti jų fizinę būklę, išsaugoti kultūros paveldo vietovių vientisumą, didinti jų turistinį patrauklumą.
3. Galimi pareiškėjai – fiziniai ir juridiniai asmenys, nuosavybės teise valdantys nekilnojamojo kultūros paveldo objektus ar kultūros paveldo statinius Savivaldybės teritorijoje.
4. Dalinis finansavimas skiriamas iš Savivaldybės biudžeto Kultūros programos (07) priemonės „Kretingos rajono kultūros paveldo apsaugos programos parengimas ir įgyvendinimas“ (toliau – Priemonė).
5. Atsižvelgiant į numatomas skirti lėšas ir kiekvienais metais gautas paraiškas, Nekilnojamojo kultūros paveldo objektų, esančių Savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo programa (toliau – Programa) rengiama trejų metų laikotarpiui.
6. Aprašo įgyvendinimą organizuoja Savivaldybės administracijos Kultūros ir sporto skyrius.

II SKYRIUS
SĄVOKOS

7. Šiame Apraše vartojamos sąvokos:
7.1. Apsaugos techninės priemonės –  elektros sistemos sutvarkymas; gaisro aptikimo ir signalizavimo sistemų, žaibosaugos bei kitokios priešgaisrinės apsaugos techninių priemonių įrengimas; apsaugos nuo įsilaužimo įrengimas; apsauginių stogų (stogelių), skydų ar kitokių uždengimo priemonių, skirtų apsaugojimui nuo atmosferos poveikio, įrengimas; hidroizoliacijos bei kitų priemonių, skirtų kultūros paveldo objektų konstrukcijų ar elementų irimui sustabdyti, įrengimas; drenažo, žolinės dangos suformavimo, laiptų ir lieptų bei kitų priemonių, skirtų kultūros paveldo objektų stabilumui užtikrinti, įrengimas; šildymo ir (ar) vėdinimo sistemų, palaikančių būtiną mikroklimatą patalpose, kuriose yra kilnojamųjų kultūros vertybių ir (ar) vertybių, esančių viena iš kultūros paveldo statinio vertingųjų savybių, įrengimas.
7.2. Atskirai stovintis pastatas – kultūros paveldo vietovės vertingoji savybė, žyminti vertingą vietovės užstatymo morfologinį tipą: kvartale ar kvartalo dalyje atskirai nuo kitų pastatų stovintis vienas arba keli išskirtinės (arba nebūtinai) funkcijos pastatai, iš kurių bent vienas yra dominuojantis.
7.3. Išklotinė – vertingų savybių turinčių statinių, formuojančių gatvės (-ių) ar (ir) aikštės užstatymą, fasadų su stogais ir jų elementais (stogo danga, ugniasienėmis, kaminais, stoglangiais ir pan.) frontalinė projekcija.
7.4. Kultūros paveldo objektai – pavieniai, kompleksiniai ar į kompleksą įeinantys objektai, Kultūros vertybių registre registruoti kaip nekilnojamosios kultūros vertybės, t. y. žemės sklypuose, sklypų dalyse, vandens, miško plotuose ar jų dalyse esantys statiniai ar kiti nekilnojamieji daiktai, kurie turi vertingųjų savybių ir kartu su jiems priskirta teritorija yra atskiri daiktinės teisės objektai ar gali jais būti.
7.5. Kultūros paveldo statinys – vertingųjų savybių turintis pastatas, neregistruotas Kultūros vertybių registre, formuojantis urbanistinei kultūros paveldo vietovei būdingą užstatymą, vietovės vertingosiose savybėse žymimas kaip urbanistinės struktūros statinys, taip pat inžinerinis statinys ar jo išlikusi dalis, monumentalūs nekilnojamieji dailės kūriniai.
7.6. Kultūros paveldo vietovė – teritorija, registruota kaip nekilnojamoji vertybė, kuri pasižymi istoriškai susiformavusiais ypatumais, visumos darna ir (ar) derme su gamtine aplinka ir kurioje yra kultūros paveldo objektų.
7.7. Neatidėliotini saugojimo darbai – apsaugos techninių priemonių įrengimo ar tvarkybos darbų metu iškilus būtinybei atliekami architektūros, konstrukcijų nekilnojamųjų kultūros vertybių tyrimai (aptikus architektūrinio ar kitų vertingųjų savybių pobūdžio nekilnojamojo kultūros paveldo ar aptikus naujų, nežinomų nekilnojamojo daikto vertingųjų savybių požymių); kultūros paveldo statinių konstrukcijų parėmimas, suveržimas, laikinas sustiprinimas ir kitoks esamos padėties stabilizavimas; griūvančių statinių (jų dalių) aptvėrimas, žmonių gyvybei gresiančių statinių dalių, konstrukcijų ar elementų, kurių techniškai sutvarkyti neįmanoma arba kuriems gresia sunykimas dėl gamtinės erozijos ar žemės judinimo darbų, pašalinimas, taip pat duobių, griovų, griūvančių šlaitų aptvėrimas bei kitų žmonių apsaugai skirtų priemonių įrengimas; papildomų apkrovų šlaituose ar jų viršutinėse dalyse pašalinimas (atplyšusio grunto bei stambių riedulių ir pan. pašalinimas); slenkančio šlaitų grunto sutvirtinimas; laikinų priemonių vandens nuleidimui, paviršiniam ir gruntiniam drenažui taikymas.
7.8. Paraiška – kartu su privalomais priedais pateiktas prašymas skirti dalinį finansavimą Savivaldybės teritorijoje esančių nekilnojamojo kultūros paveldo objektų ir kultūros paveldo statinių, esančių kultūros paveldo vietovėse, išsaugojimo darbams įgyvendinti.
7.9. Pareiškėjas – paraišką pateikęs fizinis ar juridinis asmuo, nuosavybės ar kita valdymo teise valdantis kultūros paveldo objektą ar statinį Savivaldybės teritorijoje.
7.10. Projekto vykdytojas – fizinis ar juridinis asmuo, gavęs dalinį finansavimą nekilnojamojo kultūros paveldo objektų ar kultūros paveldo statinių, esančių kultūros paveldo vietovėse, išsaugojimo darbams įgyvendinti.
7.11. Statybą leidžiantis dokumentas – dokumentas, kuriuo kompetentinga institucija suteikia statytojui (užsakovui) teisę įgyvendinti statinio projektą.
7.12. Tvarkomieji paveldosaugos darbai (tvarkybos darbai) – nekilnojamajam kultūros paveldui išsaugoti atliekami darbai: taikomasis tyrimas, remontas, avarijos grėsmės pašalinimas, konservavimas, restauravimas, kurie atliekami pagal specialias technologijas, užtikrinančias kultūros paveldo objekto vertingųjų savybių išsaugojimą, taip pat šių darbų planavimas ir projektavimas.
7.13. Tvarkomieji statybos darbai – statybos ar griovimo darbai, kaip apibrėžta Statybos įstatyme, atliekami kultūros paveldo objekte, jo teritorijoje ar apsaugos zonoje, kultūros paveldo vietovėje, nekeičiant objekto vertingųjų savybių, taip pat šių darbų planavimas ir projektavimas.
8. Kitos Apraše vartojamos sąvokos atitinka Lietuvos Respublikos nekilnojamojo kultūros paveldo apsaugos įstatyme ir kituose teisės aktuose vartojamas sąvokas.

III SKYRIUS
FINANSUOJAMI OBJEKTŲ IŠSAUGOJIMO DARBAI

9. Iš dalies finansuojami šie objektų išsaugojimo darbai:
9.1. kultūros paveldo objektų tvarkybos darbai – pagal Aprašo 7.12 punktą, bet ne daugiau kaip 10 000 Eur vienai Paraiškai;
9.2. kultūros paveldo objektų tvarkomieji statybos darbai – pagal Aprašo 7.13 punktą, bet ne daugiau kaip 10 000 Eur vienai Paraiškai;
9.3. mažosios architektūros (koplytėlės, koplytstulpio, kryžiaus) tvarkybos, tvarkomieji statybos ar priežiūros darbai – ne daugiau kaip 2 000 Eur vienai Paraiškai;
9.4. kultūros paveldo objektų apsaugos techninių priemonių įrengimas pagal Aprašo 7.1 punktą ir neatidėliotini saugojimo darbai pagal Aprašo 7.7 punktą (vadovaujantis Lietuvos Respublikos kultūros ministro 2013 m. rugpjūčio 20 d. įsakymu Nr. ĮV-607 „Dėl apsaugos techninių priemonių įrengimo ir neatidėliotinų saugojimo darbų sąrašo patvirtinimo“ patvirtintu sąrašu) – ne daugiau kaip 3 000 Eur vienai Paraiškai;
9.5. trūkstamos lėšų dalies prisidėjimas, kai Pareiškėjo nuosavybės teise valdomas kultūros paveldo objektas patenka į Lietuvos Respublikos kultūros ministro patvirtintą nekilnojamųjų kultūros vertybių tvarkybos darbų (paveldotvarkos) finansavimo programą – ne daugiau kaip 5 000 Eur vienai Paraiškai;
9.6. kultūros paveldo statinių, patenkančių į kultūros paveldo vietoves, pagal Aprašo 5 priedą, tvarkomieji statybos darbai – ne daugiau kaip 3 000 Eur vienai Paraiškai:
9.6.1. fasadų išorės atnaujinimas (fasadų dažymas, tinkavimas, apkalimas medinėmis lentelėmis);
9.6.2. fasadų ar jų dalių išlikusių autentiškų architektūrinių elementų (balkonų, mezoninų, laiptų, dekoro ir kt.) atnaujinimas, atkūrimas;
9.6.3. pastatų durų ir langų keitimas į istoriškai būdingus.
10. Pagal šį Aprašą nefinansuojami:
10.1. tradicinių religinių bendruomenių ir bendrijų nuosavybės teise valdomų pastatų ar statinių išsaugojimo darbai;
10.2. kilnojamųjų kultūros vertybių ir dailės vertybių (skulptūrų, freskų, paveikslų, sieninės tapybos) tvarkybos darbai;
10.3. archeologinių objektų tvarkybos darbai;
10.4. kultūros paveldo statinių, pagal Aprašo 5 priedą, fasadų, pamatų, stogo šiltinimo darbai ir šiltinimo medžiagos, stogo dangos keitimo darbai ir medžiagos;
10.5. iki Paraiškos pateikimo įgyvendinti darbai, įsigytos medžiagos;
10.6. išsaugojimo darbai kultūros paveldo objektuose ar kultūros paveldo statiniuose, kuriuose atlikti ar vykdomi savavališkos statybos darbai.

IV SKYRIUS
PARAIŠKŲ TEIKIMAS 

11. Apie Paraiškų priėmimo pradžią paskelbiama Savivaldybės interneto svetainėje, nurodant Paraiškų priėmimo terminą (ne mažiau kaip 2 mėnesiai nuo paskelbimo dienos).
12. Pareiškėjas pateikia Savivaldybės administracijai nustatytos formos paraišką (1 priedas) ir išsaugojimo darbų duomenų aprašą (2 priedas) daliniam finansavimui gauti. Užpildytą ir pasirašytą paraiškos formą su skaitmeninėje laikmenoje įrašytais priedais, nurodytais Aprašo 13–19 punktuose, Pareiškėjas pateikia registruoti Savivaldybės administracijos dokumentų valdymo sistemoje (toliau – DVS) vienu iš šių būdų:
12.1. pristato į Savivaldybę adresu: Kretingos rajono savivaldybės administracija, Savanorių g. 29A, LT-97111 Kretinga;
12.2. siunčia pasirašytą kvalifikuotu elektroniniu parašu elektroniniu paštu savivaldybe@kretinga.lt.
13. Kartu su Aprašo 1 ir 2 priedais, privaloma pateikti šiuos dokumentus:
13.1. asmens tapatybę patvirtinančio dokumento kopiją;
13.2. įgaliojimą (jeigu paraišką pateikia objekto valdytojo įgaliotas asmuo);
13.3. valdymo teisę patvirtinančius dokumentus;
13.4. bendrasavininkų sutikimą, jei kultūros paveldo objektas ar kultūros paveldo statinys valdomas kelių savininkų;
13.5. kultūros paveldo objekto ar kultūros paveldo statinio esamos būklės fotofiksaciją, atliktą paraiškos teikimo metais;
13.6. rašytinį patvirtinimą dėl Pareiškėjo dalies lėšų skyrimo prašomiems finansuoti išsaugojimo darbams arba kitus dokumentus, pagrindžiančius šių darbų finansavimą iš kitų šaltinių.
14. Teikiant Paraišką kultūros paveldo objekto tvarkybos darbams pagal Aprašo 9.1 punktą, kai dalinio finansavimo prašoma taikomųjų tyrimų, projektavimo darbų, konservavimo, restauravimo, remonto, avarijos grėsmės pašalinimo darbų atlikimui, papildomai privaloma pateikti: informaciją apie anksčiau kultūros paveldo objekte atliktus tyrimus, projektavimo ir tvarkybos darbus; taikomųjų tyrimų ir (ar) projektavimo darbų užduotį, kurioje Pareiškėjas aprašo planuojamų darbų poreikį ir tikslus; statinio techninės priežiūros patikrinimo aktą ar avarinės būklės aktą – jei tokia būklė nustatyta; teisės aktų nustatyta tvarka parengtą sąmatą; parengtą tvarkybos darbų projektą ir Kultūros paveldo departamento prie Kultūros ministerijos (toliau – Departamento) teritorinio skyriaus išduotą leidimą tvarkybos darbų projekto įgyvendinimui.
15. Teikiant Paraišką kultūros paveldo objekto tvarkomiesiems statybos darbams pagal Aprašo 9.2 punktą, kai dalinio finansavimo prašoma projektavimo, statybos darbų atlikimui, papildomai privaloma pateikti: informaciją apie anksčiau kultūros paveldo objekte atliktus projektavimo ir statybos darbus; projektavimo darbų užduotį, kurioje Pareiškėjas aprašo planuojamų darbų poreikį ir tikslus; statinio techninės priežiūros patikrinimo aktą ar avarinės būklės aktą – jei tokia būklė nustatyta; teisės aktų nustatyta tvarka parengtą sąmatą; parengtą ir suderintą statinio projektą ir statybą leidžiantį dokumentą (jei projektas ir statybą leidžiantis dokumentas pagal Statybos įstatymą nėra privalomi, visais atvejais privaloma pateikti teisės aktų nustatyta tvarka parengtą sąmatą.).
16. Teikiant Paraišką mažosios architektūros (koplytėlės, koplytstulpio, kryžiaus) išsaugojimo darbų finansavimui gauti pagal Aprašo 9.3 punktą, papildomai privaloma pateikti Departamento teritorinio skyriaus rašytinį pritarimą atlikti objekto išsaugojimo darbus ir teisės aktų nustatyta tvarka parengtą sąmatą.
17. Teikiant Paraišką kultūros paveldo objekto apsaugos techninių priemonių įrengimo ir neatidėliotinų saugojimo darbų atlikimui ir šių darbų projektavimui pagal Aprašo 9.4 punktą, papildomai privaloma pateikti: projektavimo darbų užduotį, kurioje Pareiškėjas aprašo planuojamų darbų poreikį ir tikslus; statinio techninės priežiūros patikrinimo aktą ar avarinės būklės aktą – jei tokia būklė nustatyta; teisės aktų nustatyta tvarka parengtą sąmatą; parengtą apsaugos techninių priemonių įrengimo projektą ir Departamento teritorinio skyriaus išduotą leidimą darbų įgyvendinimui.
18. Teikiant Paraišką dėl trūkstamos lėšų dalies prisidėjimo pagal Aprašo 9.5 punktą, privaloma pateikti rašytinį patvirtinimą, kad Pareiškėjo nuosavybės teise valdomas kultūros paveldo objektas patenka į Lietuvos Respublikos kultūros ministro patvirtintą nekilnojamųjų kultūros vertybių tvarkybos darbų (paveldotvarkos) finansavimo programą.
19. Teikiant Paraišką kultūros paveldo statinių, kurie nurodyti Aprašo 5 priede, tvarkomiesiems statybos darbams pagal Aprašo 9.6 punktą, kai dalinio finansavimo prašoma projektavimo, statybos darbų atlikimui, papildomai privaloma pateikti: projektavimo darbų užduotį, kurioje Pareiškėjas aprašo planuojamų darbų poreikį ir tikslus; statinio techninės priežiūros patikrinimo aktą ar avarinės būklės aktą – jei tokia būklė nustatyta; teisės aktų nustatyta tvarka parengtą sąmatą; parengtą ir suderintą statinio projektą ir statybą leidžiantį dokumentą (jei projektas ir statybą leidžiantis dokumentas pagal Statybos įstatymą nėra privalomi, visais atvejais privaloma pateikti teisės aktų nustatyta tvarka parengtą sąmatą.).
20. Pasibaigus paraiškų teikimo terminui, Savivaldybės administracijos Kultūros ir sporto skyriaus specialistas per 5 darbo dienas patikrina pateiktų Paraiškų atitiktį Aprašui ir Lietuvos Respublikos teisės aktams ir įvertina Paraiškų administracinę atitiktį pagal Administracinės atitikties vertinimo metodikoje nurodytus kriterijus (3 priedas), ir:
20.1. priima Paraišką, jei Paraiška atitinka Aprašo 12–19 punktus;
20.2. per 5 darbo dienas informuoja Pareiškėją apie neatitikimus, jei atliekant administracinio tinkamumo vertinimą nustatyta, kad Paraiška užpildyta ne pagal nurodytus reikalavimus arba pateikti ne visi nurodyti dokumentai. Pareiškėjas turi teisę per 5 darbo dienas nuo pranešimo gavimo dienos paraišką pakoreguoti, pateikti papildomus dokumentus;
20.3. atmeta Paraišką, jei Pareiškėjas nepašalina Paraiškoje nustatytų trūkumų ir apie tai informuoja Pareiškėją per 5 darbo dienas.
21. Paraiška nesvarstoma, jeigu nustatyta bent viena iš šių aplinkybių:
21.1. pateikta pasibaigus priėmimo terminui;
21.2. neatitinka Paraiškos reikalavimų ir jei trūkumai per Savivaldybės nustatytą terminą nebuvo pašalinti;
21.3. prašomi finansuoti darbai buvo ar yra finansuojami iš kitų šaltinių;
21.4. Pareiškėjas turi galiojančių administracinių nuobaudų dėl Lietuvos Respublikos Nekilnojamojo kultūros paveldo apsaugos įstatymo pažeidimų, susijusių su finansuoti prašomu objektu.
22. Pareiškėjo teikiamų Paraiškų skaičius nėra ribojamas, jei pareiškėjas nuosavybės teise valdo kelis kultūros paveldo objektus ar kultūros paveldo statinius. Per Aprašo įgyvendinimo laikotarpį, tam pačiam nuosavybės teise valdomam objektui galima teikti tik vieną Paraišką pagal pasirinktą finansavimo kryptį, numatytą Aprašo 9 punkte. Paraiškoje numatyti išsaugojimo darbai gali būti tęstiniai, įgyvendinami etapais.
23. Atlikęs administracinės atitikties vertinimą, Savivaldybės administracijos Kultūros ir sporto skyrius reikalavimus atitinkančias Paraiškas pateikia svarstyti Savivaldybės administracijos direktoriaus įsakymu sudarytai nekilnojamojo kultūros paveldo objektų, esančių Savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo atrankos komisijai (toliau – Komisija), kuri Paraiškas įvertina ne ilgiau kaip per 30 darbo dienų nuo Paraiškų priėmimo termino pabaigos.

V SKYRIUS
PARAIŠKŲ VERTINIMO KOMISIJA

24. Paraiškas nagrinėja ir teisę gauti dalinį finansavimą ir finansavimo dydį nustato Komisija, kurią sudaro ne mažiau kaip 5 nariai, kurios sudėtį, Komisijos pirmininką, sekretorių potvarkiu tvirtina Savivaldybės meras. Komisijos narių darbas yra neapmokamas. Komisijos sudėtis skelbiama Savivaldybės interneto svetainėje.
25. Komisiją sudaro ne mažiau kaip 3 Savivaldybės administracijos darbuotojai ir ne mažiau kaip 2 Savivaldybės tarybos nariai arba Savivaldybės mero politinio pasitikėjimo darbuotojai. Komisija sudaroma Savivaldybės tarybos kadencijos laikotarpiui.
26. Komisijos darbą organizuoja Savivaldybės administracijos Kultūros ir sporto skyrius.
27. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau kaip pusė Komisijos narių. Komisijos posėdžiai protokoluojami. Komisijos protokolus pasirašo Komisijos pirmininkas ir sekretorius. Komisija Paraiškas vertina atsižvelgiant į Aprašo 31 punkte numatytus vertinimo kriterijus.
28. Komisijos pirmininkas sušaukia Komisijos posėdžius ir jiems pirmininkauja.
29. Kai Komisijos pirmininko nėra ar jis negali eiti savo pareigų, Komisijos pirmininko pareigas laikinai eina ir posėdžiui vadovauja vienas iš Komisijos narių, kuris yra išrenkamas Komisijos posėdžio metu.
30. Komisijos narys privalo nusišalinti priimant sprendimą dėl nekilnojamojo kultūros paveldo objektų, esančių Savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo skyrimo ar neskyrimo, jeigu yra tikimybė, kad gali kilti viešųjų ir privačiųjų interesų konfliktas. Apie Komisijos nario nusišalinimą pažymima posėdžio protokole. Jeigu Komisijos narys atsisako nusišalinti, dėl jo nušalinimo balsuojama posėdžio metu ir priimamas sprendimas Komisijos narių balsų dauguma. Komisijos narys balsavime dėl jo nušalinimo nedalyvauja.

VI SKYRIUS
PARAIŠKŲ VERTINIMAS

31. Nagrinėjant Paraiškas ir siūlant dalinio finansavimo dydį, taikomi vertinimo kriterijai: 
31.1. į Kultūros vertybių registrą įrašytas kultūros paveldo objektas, kurio aukštesnė paveldosauginė vertė:
31.1.1. pagal reikšmingumo lygmenį (vietinis, regioninis, nacionalinis);
31.1.2. pagal saugojimo statuso lygmenį (registrinis, valstybės saugomas, paminklas);
31.1.3. pagal vertingųjų savybių pobūdžio kiekį (mitologinis, etnokultūrinis, architektūrinis, urbanistinis, želdynų, inžinerinis, istorinis, memorialinis, dailės, sakralinis, kultūrinės raiškos, kraštovaizdžio);
31.2. atliekami darbai, išsaugojantys kultūros paveldo objekto vertingąsias savybes (tvarkybos darbai);
31.3. kultūros paveldo objekto ar statinio fizinis nusidėvėjimas;
31.4. kultūros paveldo objekto apsaugos techninių priemonių įrengimo ar neatidėliotinų saugojimo darbų atlikimo poreikis;
31.5. išlikęs objekto (ar jo dalies) ar elementų autentiškumas;
31.6. medinės architektūros išsaugojimo darbai;
31.7. kultūros paveldo statinys, neįrašytas į Kultūros vertybių registrą, tačiau reikšmingas kultūros paveldo vietovei:
31.7.1. formuojantis kultūros paveldo vietovės užstatymo tipą, žymimas kaip atskirai stovintis statinys ar patenkantis į gatvės išklotinę;
31.7.2. patrauklus kultūrinio turizmo požiūriu: pagal buvimo vietą, matomumą, lankomumą;
31.8. papildomas finansavimo šaltinis (įskaitant nuosavas Pareiškėjo lėšas);
31.9. objektas patenka į Lietuvos Respublikos kultūros ministro patvirtinta nekilnojamųjų kultūros vertybių tvarkybos darbų (paveldotvarkos) finansavimo programą;
31.10. vykdomi tęstiniai kultūros paveldo objektų ar kultūros paveldo statinių išsaugojimo darbai pagal patvirtintą trejų metų Programą.
32. Komisija Paraiškų atitiktį kriterijams vertina balais nuo 0 iki 3, užpildydama Aprašo 4 priedą: 1 balas žymi mažai atitinkantį arba žemiausio lygmens kriterijų, 3 žymi labai atitinkantį arba aukščiausio lygmens kriterijų. Paraiškas įvertinus balais ir išvedus bendrą vidurkį, pirmenybę gauti paramą įgyja Pareiškėjas, kurio Paraiškai Komisijos skirtas suminis balas yra didesnis. Paraiška gauna teigiamą įvertinimą, surinkusi ne mažesnį kaip 7 balų Paraiškos vertinimo vidurkį.
33. Komisija turi teisę prašyti papildomų dokumentų, reikalingų sprendimui priimti, nustatydama protingą dokumentų pateikimo terminą.
34. Komisijos sekretorius parengia Komisijos posėdžio protokolą. Komisija, įvertinusi Paraiškas, teikia siūlymą dėl finansavimo skyrimo ir parengia trejų metų Programą, atsižvelgiant į Savivaldybės biudžete Priemonei skirtą finansavimą.
35. Programos projekte nurodoma: Pareiškėjo pavadinimas; numatomų atlikti darbų pavadinimas; bendra lėšų, reikalingų Paraiškai įgyvendinti, suma; iš Savivaldybės biudžeto prašoma lėšų suma; Pareiškėjo lėšų suma; vertinimo balų suma; siūlymas finansuoti / nefinansuoti; siūloma finansavimo lėšų suma; pastabos. Pareiškėjui pageidaujant, turi būti sudaryta galimybė susipažinti su Komisijos posėdžio protokolu ir Paraiškos vertinimo suvestine.
36. Objektai, kuriuose vykdomi tęstiniai darbai, balais nevertinami ir į Programos projektą įrašomi prioriteto tvarka, atsižvelgiant į Savivaldybės biudžeto asignavimus bei Pareiškėjų skiriamas lėšas ir planuojamas metines darbų apimtis. Lėšos skiriamos tik einamųjų metų darbų atlikimui.
37. Aprašo 34 p. parengta Programa tvirtinama Savivaldybės administracijos direktoriaus įsakymu.
38. Savivaldybės administracija per 5 darbo dienas informuoja Pareiškėjus dėl lėšų skyrimo ar neskyrimo.
39. Informacija apie Savivaldybės administracijos direktoriaus įsakymu patvirtintą Programą skelbiama Savivaldybės interneto svetainėje www.kretinga.lt ne vėliau kaip per 5 darbo dienas nuo įsakymo įsigaliojimo dienos, nurodant Paraiškų pavadinimus ir skirtas lėšų sumas.
	40. Su Projekto vykdytojais, kuriems skirtas finansavimas, pasirašomos Savivaldybės biudžeto lėšų naudojimo sutartys (toliau – Sutartis). Sutartį pasirašo Savivaldybės administracijos direktorius arba jo įgaliotas asmuo. Sutartyje nurodomi darbų įgyvendinimo terminai, lėšų skyrimo ir atsiskaitymo tvarka, šalių atsakomybė už Sutarties nevykdymą ir kitos sąlygos.

VII SKYRIUS
VYKDYMAS IR KONTROLĖ

41. Projekto vykdytojas individualiai organizuoja darbus ir pasirenka juos atliksiančius rangovus, projektuotojus ir techninius prižiūrėtojus savo nuožiūra.
42. Už Paraiškoje numatytus darbus atsiskaitoma Sutartyje nustatyta tvarka.
43. Jei vykdomi darbai yra tęstiniai ir Projekto vykdytojas neatsiskaito už panaudotas lėšas Sutartyje nustatyta tvarka, kitais metais lėšos neskiriamos ir nepervedamos.
44.	Paaiškėjus, kad lėšos buvo panaudotos ne pagal paskirtį, Projekto vykdytojas privalo lėšas grąžinti į Sutartyje nurodytą sąskaitą Sutartyje nustatyta tvarka ir terminais.
45. Projekto vykdytojas, Apraše nustatytą finansavimą gavęs neteisėtai, arba asmenys, prisidėję prie neteisėto finansavimo gavimo (sąmoningai pateikę ar patvirtinę klaidingus duomenis), atsako Lietuvos Respublikos teisės aktų nustatyta tvarka.
46. Iškilę ginčai sprendžiami Lietuvos Respublikos teisės aktų nustatyta tvarka.

VIII SKYRIUS
BAIGIAMOSIOS NUOSTATOS

47. Už pateiktų duomenų teisingumą atsako Pareiškėjas.
48. Už šio Aprašo ir Programos įgyvendinimą atsakingas Savivaldybės administracijos Kultūros ir sporto skyrius.
49. Biudžeto lėšų tikslinį panaudojimą kontroliuoja Savivaldybės kontrolės ir audito tarnyba.

Nekilnojamojo kultūros paveldo objektų, esančių Kretingos rajono savivaldybės teritorijoje ir statinių, esančių kultūros paveldo vietovėse, išsaugojimo darbų dalinio finansavimo tvarkos aprašo
1 priedas

________________________________________________________________________________________________________________________________________________________________
(pareiškėjo vardas, pavardė / pavadinimas, asmens kodas / kodas Juridinių asmenų registre, adresas, tel. Nr., el. p.)

Kretingos rajono savivaldybės administracijai

NEKILNOJAMOJO KULTŪROS PAVELDO OBJEKTŲ, ESANČIŲ KRETINGOS RAJONO SAVIVALDYBĖS TERITORIJOJE IR KULTŪROS PAVELDO STATINIŲ, ESANČIŲ KULTŪROS PAVELDO VIETOVĖSE, IŠSAUGOJIMO DARBŲ DALINIO FINANSAVIMO PARAIŠKA
___________
(data)

Prašau suteikti dalinį finansavimą*:
	kultūros paveldo objekto tvarkybos darbams;
	kultūros paveldo objekto tvarkomiesiems statybos darbams;
	kultūros paveldo objekto apsaugos techninių priemonių įrengimui ir neatidėliotiniems saugojimo darbams;
	kultūros paveldo statinio tvarkomiesiems statybos darbams;
	lėšų kofinansavimui, pagal Lietuvos Respublikos kultūros ministro patvirtintą nekilnojamųjų kultūros vertybių tvarkybos darbų (paveldotvarkos) finansavimo programą;
	mažosios architektūros statinio (koplytėlės, koplytstulpio, kryžiaus) išsaugojimo darbams;
*(reikiamą pabraukti) 

Pagrindinės žinios apie kultūros paveldo objektą ar kultūros paveldo statinį: 
1.	Pavadinimas _______________________________________________________________
__________________________________________________________________________
2.	Adresas ___________________________________________________________________
__________________________________________________________________________
3.	Unikalus statinio Nr. _________________________________________________________
4.	Unikalus žemės sklypo Nr. ____________________________________________________
5.	Unikalus kodas Kultūros vertybių registre ________________________________________
6.	Darbai, kuriuos prašoma finansuoti ______________________________________________
__________________________________________________________________________
__________________________________________________________________________

	Patvirtinu, kad pateikti duomenys yra teisingi ir darbai, kuriems prašoma skirti dalinį finansavimą, nebuvo finansuojami iš kitų šaltinių.

PRIDEDAMA:
1.	Asmens tapatybę patvirtinantis dokumentas, ______ lapai (-ų).
2.	Įgaliojimas (kai paraišką pateikia valdytojo įgaliotas asmuo), ______ lapai (-ų).
3.	Pareiškėjo daiktines teises patvirtinantys dokumentai, ____ lapai (-ų).
4.	Bendrasavininkų sutikimas, ____ lapai (-ų).
5.	Pastato išorės esamos padėties nuotraukos, ____ lapai (-ų).
6.	Patvirtinimas dėl dalies valdytojo (ar kitų šaltinių) lėšų skyrimo darbams atlikti, _____lapai (-ų).
7.	Duomenys apie anksčiau kultūros paveldo objekte ar statinyje atliktus tyrimus, projektavimo ir tvarkybos darbus, ____ lapai (-ų).
8.	Taikomųjų tyrimų ir (ar) projektavimo darbų užduotis, ____ lapai (-ų).
9.	Pastato techninės priežiūros patikrinimo aktas ar avarinės būklės aktas, ____ lapai (-ų).
10.	Teisės aktų nustatyta tvarka parengta sąmata, ____ lapai (-ų).
11.	Kultūros paveldo objekto tvarkybos darbų projektas su leidimu,____ lapai (-ų).
12.	Kultūros paveldo objekto ar statinio tvarkomųjų statybos darbų projektas su leidimu,____ lapai (-ų).
13.	Departamento teritorinio skyriaus rašytinis pritarimas atlikti mažosios architektūros priežiūros darbus, ____ lapai (-ų).
14.	Kultūros paveldo objekto apsaugos techninių priemonių įrengimo ir neatidėliotinų saugojimo darbų projektas su leidimu, ____ lapai (-ų).
15.	Patvirtinimas dėl Pareiškėjo nuosavybės teise valdomo kultūros paveldo objekto patekimo į Lietuvos Respublikos kultūros ministro patvirtintą nekilnojamųjų kultūros vertybių tvarkybos darbų (paveldotvarkos) finansavimo programą, ____ lapai (-ų).
16.	Kita, ____ lapai (-ų).


__________________________                                                                                _______________________________
Parašas                                                                                                             Pareiškėjo vardas, pavardė 

Nekilnojamojo kultūros paveldo objektų, esančių Kretingos rajono savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo tvarkos aprašo 2 priedas

NEKILNOJAMOJO KULTŪROS PAVELDO OBJEKTŲ, ESANČIŲ KRETINGOS RAJONO SAVIVALDYBĖS TERITORIJOJE, IR KULTŪROS PAVELDO STATINIŲ, ESANČIŲ KULTŪROS PAVELDO VIETOVĖSE, IŠSAUGOJIMO DARBŲ DALINIO FINANSAVIMO DUOMENŲ APRAŠAS
__________________________________________________________________________________________________________________________________________________________________________________________________________________________________________
(pareiškėjo vardas, pavardė / pavadinimas, asmens kodas / kodas Juridinių asmenų registre, adresas, tel. Nr., el. p.)


	Eil. Nr. 
	Kultūros paveldo objekto ar kultūros paveldo statinio pavadinimas ir adresas
	Valdytojas
	Darbų, numatomų atlikti _____ m. pavadinimas
	Darbų kaina _____ Eur
	Valdytojo ar kitų finansavimo šaltinių skiriamos lėšos
_____ Eur
	Prašomos lėšos (5 ir 6 punktų skirtumas)
_____ Eur

	1.
	2.
	3.
	4.
	5.
	6.
	7.

	
	
	
	
	
	
	

	
	
	
	
	
	
	

	
	
	
	
	
	
	




__________________________                                                                                			          _______________________________
Parašas                                                                                                             			                   Pareiškėjo vardas, pavardė 



Nekilnojamojo kultūros paveldo objektų, esančių Kretingos rajono savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo tvarkos aprašo 
3 priedas

ADMINISTRACINĖS ATITIKTIES VERTINIMO METODIKA

	
Eil.
Nr.
	Administracinės atitikties kriterijai

	
	Paraiškos teikėjo, 
Paraiškos pavadinimas
	Paraiška atitinka nustatytą formą
	Visi Paraiškos laukai užpildyti
	Pateikti visi reikiami dokumentai
	Paraiška pateikta laiku

	
	
	
	
	
	

	
	
	
	
	
	

	
	
	
	
	
	





Nekilnojamojo kultūros paveldo objektų, esančių Kretingos rajono savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo tvarkos aprašo 4 priedas

PARAIŠKŲ GAUTI NEKILNOJAMOJO KULTŪROS PAVELDO OBJEKTŲ, ESANČIŲ KRETINGOS RAJONO SAVIVALDYBĖS TERITORIJOJE, IR KULTŪROS PAVELDO STATINIŲ, ESANČIŲ KULTŪROS PAVELDO VIETOVĖSE, IŠSAUGOJIMO DARBŲ DALINĮ FINANSAVIMĄ VERTINIMO FORMA

BENDRIEJI DUOMENYS:

	Pareiškėjas
	

	Projekto pavadinimas
	

	Bendra Projekto vertė (Eur)
	

	Prašoma lėšų suma (Eur) iš Savivaldybės
	

	Pareiškėjo lėšų suma
	

	Vertinimo data
	



VERTINIMO LENTELĖ:

	Eil. Nr.
	Kriterijus
	Balai*
	Pastabos

	
	
	0
	1
	2
	3
	

	1.
	Kultūros paveldo objekto paveldosauginė vertė:
	

	1.1.
	Reikšmingumo lygmuo 
(vietinis, regioninis, nacionalinis)
	
	
	
	
	

	1.2.
	Saugojimo statuso lygmuo 
(registrinis, valstybės saugomas, paminklas)
	
	
	
	
	

	1.3.
	Vertingųjų savybių pobūdžio kiekis (mitologinis, etnokultūrinis, architektūrinis, urbanistinis, želdynų, inžinerinis, istorinis, memorialinis, dailės, sakralinis, kultūrinės raiškos, kraštovaizdžio)
	
	
	
	
	

	2.
	Atliekami tvarkybos darbai
(taikomasis tyrimas, remontas, avarijos grėsmės pašalinimas, konservavimas, restauravimas, šių darbų planavimas ir projektavimas)
	
	
	
	
	

	3.
	Kultūros paveldo objekto ar statinio fizinis nusidėvėjimas
	
	
	
	
	

	4.
	Kultūros paveldo objekto apsaugos techninių priemonių įrengimo poreikis
	
	
	
	
	

	5.
	Išlikęs objekto (ar jo dalių) elementų autentiškumas
	
	
	
	
	

	6.
	Medinės architektūros išsaugojimo darbai
	
	
	
	
	

	7.
	Kultūros paveldo statinio reikšmingumas kultūros paveldo vietovei, darbų poreikis:
	

	7.1. 
	pastatas formuoja vietovės užstatymo tipą, žymimas kaip atskirai stovintis urbanistinės struktūros pastatas, patenka į gatvės išklotinę
	
	
	
	
	

	7.2.
	pastato buvimo vieta, matomumas, lankomumas
	
	
	
	
	

	8.
	Papildomi finansavimo šaltiniai:
	

	8.1. 
	Pareiškėjo lėšos (įskaitant lėšas iš kitų šaltinių) **
	
	
	
	
	

	8.2. 
	Lietuvos Respublikos kultūros ministro patvirtinta nekilnojamųjų kultūros vertybių tvarkybos darbų (paveldotvarkos) finansavimo programa
	
	
	
	
	

	9.
	Vykdomi tęstiniai, anksčiau pagal Aprašą dalinai finansuoti darbai
	
	
	
	
	

	Bendra balų suma***:
	



* kriterijai vertinami balais, nuo 1 (mažai atitinkantį, žemiausias lygmuo) iki 3 (labai atitinkantį, aukščiausias lygmuo). Projekto darbai, neatitinkantys kriterijų, vertinami 0. 
** kai Pareiškėjo lėšos nuo bendros sumos siekia iki 20 proc. – 1 balas, nuo 21 proc. iki 50 proc. – 2 balai, 51 proc. ir daugiau – 3 balai. 
*** pirmenybę gauti finansavimą įgauna pareiškėjas, kurio Paraiškai Komisijos skirtas suminis balas yra didesnis. Paraiška gauna teigiamą įvertinimą, surinkusi ne mažesnį kaip 7 balų Paraiškos vertinimo vidurkį. 


	Atitinka prioritetus (įrašyti)
	Siūlymas dėl Paraiškos
	Siūlymas skirti sumą
	Pastabos

	
	Tenkinti
	Netenkinti
	
	

	
	
	
	
	




__________________________                                                                                		_________________________________________________
Parašas                                                                                                                                                                                   Komisijos nario vardas, pavardė

Nekilnojamojo kultūros paveldo objektų, esančių Kretingos rajono savivaldybės teritorijoje, ir kultūros paveldo statinių, esančių kultūros paveldo vietovėse, išsaugojimo darbų dalinio finansavimo tvarkos aprašo 5 priedas

KULTŪROS PAVELDO VIETOVĖSE ATSKIRAI STOVINČIŲ KULTŪROS PAVELDO STATINIŲ IR KULTŪROS PAVELDO STATINIŲ, PATENKANČIŲ Į GATVĖS IŠKLOTINES, SĄRAŠAS

	Kultūros paveldo vietovė
	Unikalus kodas Kultūros vertybių registre 
	Atskirai stovintys kultūros paveldo statiniai
	Kultūros paveldo statiniai, patenkantys į gatvės išklotinę

	Kretingos miesto istorinė dalis
	17091
	Kęstučio g. 11 
	Vytauto g. 21

	
	
	Kęstučio g. 11A
	Vytauto g. 23

	
	
	Birutės g. 21
	Vytauto g. 25

	
	
	Malūno tak. 3
	Kęstučio g. 15

	
	
	
	Kęstučio g. 17

	
	
	
	Kęstučio g. 19

	Darbėnų miestelio istorinė dalis
	17076
	Kretingos g. 2
	Turgaus a. 14

	
	
	
	Vaineikių g. 2

	Salantų miesto istorinė dalis
	17104
	Dariaus ir Girėno g. 23
	Žemaitės g. 2

	
	
	M. Valančiaus g. 5
	Dariaus ir Girėno g. 1

	
	
	M. Valančiaus g. 8
	Dariaus ir Girėno g. 3

	
	
	M. Valančiaus g. 16
	Turgaus a. 2

	
	
	A. Salio g. 4
	Turgaus a. 2A

	
	
	Palangos Juzės g. 16
	Turgaus a. 6

	
	
	
	Turgaus a. 8

	
	
	
	Turgaus a. 10 

	
	
	
	M. Valančiaus g. 2

	
	
	
	M. Valančiaus g. 4

	
	
	
	M. Valančiaus g. 6



